Babica kokošica
Babica kokošica (lat. Aidablennius sphynx) je riba koja spada u porodicu slingurki (Blenniidae). Ova babica ima sve karakteristike svoje vrste: izduženo tijelo, golo, bez ljusaka i sluzavo, dva kožna roga iznad očiju, a također i karakteristiku da mužjak čuva jaja. Zeleno-smeđe je boje, sa plavo obrubljenim tamnijim prugama, te narandžastom bojom obrubljenom tamnozelenom mrljom na škržnom poklopcu. Živi u plićaku, u procjepima i rupama, često u praznim rupama od prstaca. Naraste do 8,0 cm dužine. Ova vrsta živi na obalama istočnog Atlantika, od Maroka, pa do Portugala, te na cijelom Mediteranu, Mramornom i Crnom moru.